Basketbols 2024. gada vasaras olimpiskajās spēlēs vīriešiem
2024. gada vasaras olimpisko spēļu vīriešu basketbola turnīrs notika no 2024. gada 27. jūlija līdz 10. augustam. Priekšsacīkstes notika Pjēra Moruā stadionā Lillē, bet izslēgšanas spēles tika aizvadītas Accor Arena Parīzē. Par olimpiskajiem čempioniem piekto reizi pēc kārtas kļuva ASV izlases basketbolisti, kopumā izcīnot 17. titulu. ASV finālā ar 98:87 pieveica mājiniekus Franciju. Bronzas medaļas ieguva Serbija, kas spēlē par 3. vietu uzvarēja Vāciju. Par turnīra vērtīgāko spēlētāju tika atzīts ASV basketbolists Lebrons Džeimss.